വെണ്ണല

എറണാകുളം ജില്ലയിലെ കണയന്നൂർ താലൂക്കിലെ ഒരു സ്ഥലമാണ് വെണ്ണല. കൊച്ചി മഹാനഗരസഭയിലെ 42, 43 എന്നീ ഡിവിഷനുകൾ ഉൾപ്പെടുന്ന പ്രദേശമാണിതു്. 

2007-ൽ ശതാബ്ദി ആഘോഷിച്ച വെണ്ണല സർക്കാർ വിദ്യാലയമാണു് ഇവിടത്തെ പ്രധാന വിദ്യഭ്യാസസ്ഥാപനം. കേരളത്തിലെ പ്രമുഖ വ്യവസായസ്ഥാപനമായ വി-ഗാർഡിന്റെ പ്രധാന നിർമ്മാണശാലയും,  കാര്യാലയവും ഇവിടെയാണു് സ്ഥിതിചെയ്യുന്നതു്.

പണ്ടു് കടൽ വെണ്ണലവരെ വ്യാപിച്ചിരുന്നവെന്നാണു് പറയുന്നതു്ജ്വാല, വെണ്ണല സർക്കാർ വിദ്യാലയ ശതാബ്ദി സ്മരണിക, 2007.  നൂരയും പതയും നിറഞ്ഞ വെളുത്ത അലകളുള്ള പ്രദേശമായതിനാലാണു് വെണ്ണല എന്ന പേരു് ലഭിച്ചതെന്നാന്നു് പറയുന്നതു്. തീരദേശസ്വഭാവം കാട്ടുന്ന വെണ്ണലയുടെ തൊട്ടുകിഴക്കുള്ള പാലച്ചുവടിനു് ഇടനാടിന്റെ സ്വഭാവമാണു്. അതു് ഈ വാദത്തിനു് ഉപോദ്ബലകമായി കണക്കാക്കപ്പെടുന്നു.

പ്രമുഖ ദേവാലയങ്ങളായ വെണ്ണല തൈക്കാട്ട് മഹാദേവക്ഷേത്രം, സെന്റ് സെബാസ്റ്റ്യൻസ് പള്ളി, ചളിക്കവട്ടം ജുമാ മസ്ജിദ് എന്നിവ സ്ഥിതിചെയ്യുന്നതു് വെണ്ണലയിലാണു്.

അവലംബം

വർഗ്ഗം:കൊച്ചിയുടെ പ്രാന്തപ്രദേശങ്ങൾ